હાઉસ ઓફ રીપ્રેઝન્ટેટીવમાં જો રીપબ્લીકન પાર્ટી બહુમતી ન મેળવે તો ડોનાલ્ડ ટ્રમ્પના હેલ્થકેર સહીતના કાર્યક્રમોમાં તેણે ડેમોક્રેટીક સાથે સમજુતી કરવી પડશે. હાલના તબકકે સેનેટમાં રીપબ્લીકન પાર્ટીને 49 અને ડેમોક્રેટીક પક્ષને 38 બેઠકો મળી છે. જયારે હાઉસ ઓફ રીપ્રેઝન્ટેન્ટીવ 218 બેઠકોની બહુમતીમાં રીપબ્લીકન પાર્ટી 126 અને ડેમોક્રેટીક 110 બેઠકો મેળવી છે પણ અમેરિકી રીઝલ્ટના સંકેત કરે છે કે સરેરાશ અમેરિકી મતદારોએ ટ્રમ્પની આર્થિક નીતિને પસંદ કરી છે. સેનેટની 100 સભ્યોમાં 35ની ચૂંટણી યોજાઈ રહી છે અને જો તે 23 બેઠકો જીતે તો સેનેટ પર કબ્જો કરશે પણ હાલના સંકેતો મુજબ રીપબ્લીકન 51-49થી તેની બહુમતી જાળવી શકશે. અમેરિકામાં 2016શ્રી પ્રમુખપદની ચૂંટણી કરતા આ મીડટર્મ ઈલેકશનમાં વધુ મતદાન થયું છે.